เปิดธุรกิจออนไลน์ พัฒนาสินค้าและวางแผนการทางธุรกิจ
เลือกชื่อที่สั้น ติดหูและจำง่าย ชื่อของคุณต้องมีเอกลักษณ์ไม่ซ้ำใครเพราะพวกชื่อโหลๆ น่ะมีคนใช้ไปหมดแล้ว พิจารณาดูว่าเจ้าอื่นๆ ใช้ชื่อโดเมนอะไรบ้างและลองหาชื่ออื่นๆ ที่คุณพอใจและไม่ซ้ำใครซะ.  ถ้าชื่อที่คุณคิดไว้ในใจมีคนใช้ไปแล้ว ถึงเวลาที่คุณต้องใช้จินตนาการหน่อยแล้วล่ะ เช่น คุณอาจลองสะกดตัวเลขออกมาเป็นคำอ่านหรือเพิ่มคำบางคนลงไป ไม่ก็ใส่ไฮเฟนดู บริษัทผู้ให้บริการเช่าชื่อโดเมนจะเสนอชื่อที่ใกล้เคียงกันให้คุณเองหากชื่อที่คุณคิดไว้มีคนใช้แล้ว คุณต้องเลือกผู้ให้บริการเว็บไซต์ให้ดีเพราะเว็บไซต์คือรากฐานของร้านค้าออนไลน์ ถ้าเว็บไซต์มีขั้นตอนหยุมหยิมน่ารำคาญ ยอดขายของคุณก็จะไม่ดี ผู้ให้บริการเว็บไซต์แบบไม่เสียเงินนั้นมีอยู่ แต่เนื่องจากคุณจะใช้เว็บไซต์ขายสินค้าออนไลน์ ถึงอย่างไรคุณก็จะต้องเสียเงินสำหรับค่าบริการต่าง ๆ ที่คุณจำเป็นต้องใช้อยู่ดี   เว็บไซต์ของคุณต้องมีเนื้อที่เพียงพอสำหรับการเติบโตในกรณีที่ธุรกิจของคุณดำเนินไปด้วยดี เลือกใช้บริการเว็บไซต์ที่คุณสามารถออกแบบหน้าเว็บเองได้หากคุณคิดว่าจะเขียนโปรแกรมเอง ไม่ว่าคุณจะออกแบบเว็บไซต์เองหรือจ้างคนอื่นมาทำให้ เว็บไซต์ของคุณควรนำเสนอสินค้าได้ดีและใช้ง่ายเมื่อลูกค้าต้องการจะซื้อสินค้า อย่าไปคิดว่าออกแบบเว็บไซต์ให้ฉูดฉาดถึงจะดี เว็บไซต์ที่ใช้ง่ายตรงไปตรงมาน่ะดีกว่าสำหรับการซื้อของออนไลน์นะ  เพิ่มการจัดเก็บข้อมูลอีเมล์ของลูกค้าด้วย คุณจะได้ส่งโฆษณาหรือเสนอเงื่อนไขพิเศษให้ลูกค้าผ่านอีเมล์ได้   ลูกค้าไม่ควรต้องกดเกินสองคลิกเพื่อที่จะจบการซื้อสินค้า ใช้สีสันและฟอนต์ตัวอักษรไม่กี่สีก็พอ ขั้นตอนนี้จะทำให้ลูกค้าพิจารณาสินค้าและจับจ่ายได้อย่างอุ่นใจ ซอฟต์แวร์ตัวนี้จะจัดเก็บข้อมูลทั้งที่เกี่ยวกับลูกค้าและข้อมูลทางการเงิน นอกจากนี้ ซอฟแวร์สำหรับ e-commerce ยังมีส่วนช่วยในด้านการตลาดด้วยเพราะสามารถใช้เป็นช่องทางในการส่งอีเมล์ไปหาลูกค้าได้ ใช้เวลาหาข้อมูลเกี่ยวกับบริษัทต่างๆ ที่ให้บริการให้ดีก่อนค่อยตัดสินใจเลือก เพราะซอฟต์แวร์ตัวนี้จะมีบทบาทต่อประสบการณ์การจับจ่ายใช้สอยของลูกค้าและความสำเร็จของธุรกิจของคุณมากเลยล่ะ คุณต้องเปิดบัญชีธนาคารเพื่อที่ลูกค้าจะได้ซื้อของผ่านบัตรเครดิตได้ แต่ธนาคารอาจเก็บค่าธรรมเนียมแพง ดังนั้น บรรดาร้านค้าออนไลน์เล็กๆ จึงมักใช้บริการ PayPal ซึ่งถูกกว่าแทน การรู้ว่าจะขายสินค้าอะไรเป็นเพียงแค่ส่วนหนึ่งของหนทางสู่ความสำเร็จในการขายของออนไลน์ คุณยังต้องหาทางที่จะทำให้ธุรกิจของคุณแตกต่างจากเจ้าอื่นๆ ที่มีอยู่ในตลาดทั้งที่มีหน้าร้านและขายออนไลน์ด้วย ทำไมลูกค้าถึงควรซื้อเสื้อสเวตเตอร์ถักของคุณในเมื่อมีร้านอื่นๆ อีกเป็นร้อยร้านที่ขายของแบบเดียวกัน?  ประเมินการแข่งขัน. อย่างเพิ่งเริ่มขายสินค้าอะไรก่อนที่จะได้ลองดูเว็บไซต์ของคู่แข่ง ลองเข้าเว็บที่ให้บริการร้านค้าออนไลน์ที่คุณตั้งใจจะวางขายสินค้าดูก่อนว่าคู่แข่งที่ใช้บริการเว็บเดียวกันนั้นเป็นอย่างไรบ้าง เสนอขายสินค้าที่ไม่ซ้ำใคร ถ้าคุณจะขายสินค้าทำมือหรือขายงานศิลปะออนไลน์ ความมีเอกลักษณ์ของสินค้าอาจจะทำให้สินค้าของคุณแตกต่างจากของคนอื่น คุณต้องดึงดูดใจลูกค้าด้วยการขายสินค้าที่มีเอกลักษณ์ไม่ซ้ำใครแต่ก็น่าสนใจในขณะเดียวกันนะ เสนอขายสิ่งที่คุณเชี่ยวชาญ บางทีสิ่งที่ทำให้บริษัทของคุณแตกต่างจากบริษัทอื่นอาจจะเป็นความเชี่ยวชาญที่คุณมีเกี่ยวกับสินค้าที่คุณขายก็ได้นะ เช่น คุณอาจเคยเป็นนักเบสบอลเก่ามาก่อนและตอนนี้ได้ผันตัวมาขายถุงมือเบสบอลแล้ว คุณต้องผนวกความชอบและสิ่งที่คุณเชี่ยวชาญเข้าไปในตัวสินค้าที่คุณขายด้วย เสนอกระบวนการซื้อที่ใช้ง่ายให้ลูกค้า. ถึงสินค้าที่คุณขายจะใกล้เคียงกับเจ้าอื่น คุณก็สามารถทำให้ร้านค้าออนไลน์ของคุณแตกต่างได้ด้วยการทำให้ลูกค้าซื้อสินค้าได้อย่างง่ายดายและมีความสุข คุณต้องออกแบบเว็บไซต์ให้ใช้ง่ายและน่าแชร์ต่อ คุณต้องพร้อมตอบคำถามของลูกค้าและให้บริการแก่ลูกค้าอย่างที่หาไม่ได้ที่เจ้าอื่นๆ เมื่อคุณต้องการขายของผ่านหน้าร้าน คุณควรทดลองขายสินค้าผ่านทางอื่นก่อน เช่น ตามหลักแหล่งที่ไม่มีข้อผูกมัดอะไรมาก ไม่ว่าจะเป็นการฝากขาย ลองขายในตลาดนัดหรืองานขายของทำมือ ฯลฯ จากนั้นค่อยลงทุนลงแรงเริ่มทำร้านจริงจัง  การขายของออนไลน์ก็เหมือนกัน คุณควรลองขายสินค้าผ่าน eBay, Craigslist , Half.com หรือเว็บไซต์ฝากขายอื่น ๆ ก่อน โดยคุณควรรู้ข้อมูลต่าง ๆ ดังนี้:  ใครคือลูกค้าของคุณ? เสนอให้คูปองลดราคาแก่คนที่ยินดีตอบแบบสอบถามสั้นๆ เพื่อที่คุณจะได้รู้ว่าพวกเขาซื้อของออนไลน์กันที่ไหนอีกบ้าง ลูกค้าจ่ายได้แค่ไหน? ลองขายหลายๆ ราคาดูก่อน ลูกค้าพึงพอใจแค่ไหน? นี่คือเวลาที่คุณควรจะทดสอบดูว่าสินค้าของคุณเข้าถึงลูกค้าได้เพียงใด คุณใช้บรรจุภัณฑ์ดีพอหรือยัง? กระบวนการส่งของไปให้ลูกค้าเชื่อถือได้ไหม? ลูกค้าพอใจกับสินค้าไหม? คุณอธิบายให้ลูกค้าเข้าใจสินค้าดีพอหรือยัง? ก่อนที่จะเริ่มเปิดร้านขายของออนไลน์ คุณต้องเขียนแผนธุรกิจอย่างละเอียดซะก่อนไม่ว่าคุณต้องการเงินลงทุนจากภายนอกหรือไม่ก็ตาม แผนการทางธุรกิจจะช่วยคุณวางแผนขั้นตอนต่างๆ ว่าต้องทำอย่างไรธุรกิจถึงจะประสบความสำเร็จ คำนวณเงินที่คุณต้องมีเพื่อดำเนินธุรกิจและเขียนกลยุทธ์ทางการตลาดออกมา โดยคุณต้องพิจารณาปัจจัยต่างๆ ดังนี้:   ต้นทุนที่ใช้ในการผลิต ไม่ว่าคุณจะผลิตสินค้าเองหรือทำสัญญากับผู้ผลิตรายอื่นหรือไม่ก็ตาม ต้นทุนที่ใช้ในการขนส่งสินค้า ภาษี ค่าจ้างพนักงาน (ถ้ามี) ค่าเช่าชื่อโดเมนและค่าบริการเว็บไซต์ เมื่อคุณพร้อมที่จะเริ่มทำธุรกิจอย่างเป็นทางการแล้ว คุณต้องตั้งชื่อบริษัทและกรอกเอกสารทางกฎหมายและภาษีเพื่อลงทะเบียนเปิดบริษัทให้เรียบร้อย
ลงทะเบียนขอชื่อโดเมน. เลือกผู้บริการให้เช่าเว็บไซต์. ออกแบบเว็บไซต์. ติดตั้งซอฟต์แวร์สำหรับ e-commerce เพื่อที่ลูกค้าจะได้สามารถใช้บัตรเครดิตซื้อสินค้าได้. เปิดบัญชีร้านค้า. หาช่องว่างทางการตลาด. ทดลองตลาดด้วยการขายของในปริมาณน้อยๆ ก่อน. เขียนแผนธุรกิจ. ลงทะเบียนเปิดบริษัทให้ถูกต้องตามกฎหมาย.
https://www.wikihow.com/Start-an-Online-Store https://www.wikihow.com/Start-an-Online-Store
Building Your Own Online Store Developing Your Product and Business Plan